CELEX: 62020CN0369
Language: bg
Date: 2020-08-05 00:00:00
Title: Дело C-369/20: Преюдициално запитване от Landesverwaltungsgericht Steiermark (Австрия), постъпило на 5 август 2020 г. — NW/Bezirkshauptmannschaft Leibnitz

19.10.2020   
            
            
               BG
            
            
               Официален вестник на Европейския съюз
            
            
               C 348/8
            
         
      Преюдициално запитване от Landesverwaltungsgericht Steiermark (Австрия), постъпило на 5 август 2020 г. — NW/Bezirkshauptmannschaft Leibnitz
      (Дело C-369/20)
      (2020/C 348/12)
      Език на производството: немски
      
         Запитваща юрисдикция
      
      Landesverwaltungsgericht Steiermark
      
         Страни в главното производство
      
      
         Жалбоподател: NW
      
         Ответник: Bezirkshauptmannschaft Leibnitz
      
         Преюдициални въпроси
      
      
                  1.
               
               
                  Допуска ли правото на Съюза национална правна уредба, с която чрез редица последователни национални постановления се кумулира удължаването на срока и по този начин се създава възможност за повторно въвеждане на граничен контрол над времевите ограничения от две години, предвидени в членове 25 и 29 от Регламент (ЕС) 2016/399 (1) и без съответно решение за изпълнение на Съвета съгласно член 29 от този регламент?
               
            
                  2.
               
               
                  Трябва ли правото на свободно движение на гражданите на Съюза, прогласено в член 21, параграф 1 ДФЕС и в член 45, параграф 1 от Хартата на основните права на Европейския съюз (2), особено с оглед на принципа за недопускане на проверка на лица по вътрешните граници, закрепен в член 22 от Регламент 2016/399, да се тълкува в смисъл, че това право обхваща правото на лицата да не бъдат контролирани на вътрешните граници, освен при условията и изключенията, установени в Договорите и по-специално в посочения регламент?
               
            
                  3.
               
               
                  При утвърдителен отговор на втория въпрос:
                  Трябва ли член 21, параграф 1 ДФЕС и член 45, параграф 1 от Хартата на основните права на Европейския съюз да се тълкуват с оглед на полезното действие на правото на свободно движение в смисъл, че не допускат прилагането на национална правна уредба, която под страх от налагане на административна санкция задължава дадено лице да представи паспорт или лична карта при влизане през вътрешните граници и когато специфичният контрол на вътрешните граници противоречи на разпоредбите на правото на Съюза?
               
            
         (1)  Регламент на Европейския парламент и на Съвета от 9 март 2016 година относно Кодекс на Съюза за режима на движение на лица през границите (Кодекс на шенгенските граници) (ОВ L 77, 2016 г., стр. 1).
      
         (2)  ОВ C 326, 2012 г., стр. 391.